সূত্র
সূত্র (সংস্কৃতঃ sūtra) হল দক্ষিণ এশিয়ার ধর্ম বিশেষ করে হিন্দুধর্ম, বৌদ্ধধর্ম এবং জৈনধর্মের এক ধরণের নীতিবচন বা শিক্ষা। সূত্র শব্দটি কখনো একটি নীতিবচন বুঝাতে ব্যবহৃত হয়, আবার কখনো উপাসনা গ্রন্থে লিখিতরুপে একাধিক নীতিবচনের সমষ্টি বুঝাতেও ব্যবহৃত হয়। সূত্র হল প্রাচীন ও মধ্যযুগীয় ভারতীয় গ্রন্থের একটি ধারা।
বুদ্ধবচন
সংস্কৃত ও পালি ভাষায় বুদ্ধবচন বলতে বোঝায় “গৌতম বুদ্ধের বাণী”। বৌদ্ধধর্মে যা প্রথাগতভাবে বুদ্ধের শিক্ষা হিসেবে স্বীকৃত, তাকেই ‘বুদ্ধবচন’ বলা হয়। সকল বৌদ্ধ সম্প্রদায়েই এমন কিছু কিছু ধর্মগ্রন্থ বুদ্ধবচন হিসেবে পরিচিত, যাতে ঐতিহাসিক চরিত্র গৌতম বুদ্ধের প্রকৃত কোনো বাণী নেই। এই ধরনের গ্রন্থের মধ্যে উল্লেখযোগ্য "থেরগাথা" ও "বিমলকীর্তি নির্দেশ সূত্র"।।